আজি এটা চাঞ্চল্যকৰ ঘটনাত গোলাঘাট জিলাৰ বগীধলা চাহ বাগিচাত এটা গুলীচালনাৰ ঘটনা ঘটে আৰু দহজনকৈ লোক আহত হয়। ইয়াৰে দুজনক সংকটজনক অৱস্থাত যোৰহাট মেডিকেল কলেজ হস্পিটেললৈ নিয়া হৈছে। বাগিচাখনত এতিয়াও ভীতি তথা চেপা উত্তেজনা অব্যাহত আছে। জানিব পৰামতে বাগিচা কৰ্তৃপক্ষই যোৱা ভালেমান ন মাহতকৈ অধিক সময়ৰ দৰমহা দিয়া নাছিল। পি এফ, গ্ৰেচুইচটিও দিবলৈ বাকী আছিল। আনকি যোৱা বছৰৰ ২০ শতাংশ পূজাৰ বোনাচো শ্ৰমিকসকলক দিয়া নাছিল। এই সম্পৰ্কত যোৱা নৱেম্বৰ ১৮ তাৰিখে ৩০০তকৈও অধিক শ্ৰমিকে বাগিচাখনৰ কাৰ্য্যালয় তথা মালিকপক্ষক ঘেৰাও কৰিছিল। গোলাঘাটৰ শ্ৰম আয়ুক্ত আৰু অতিৰিক্ত আৰক্ষী অধীক্ষক ধ্ৰুৱ বৰাৰ উপস্থিতিত শ্ৰমিকসকলৰ তীব্ৰ প্ৰতিবাদত সেও মানি মালিকপক্ষই তেওঁলোকক ১২ ডিচেম্বৰৰ ভিতৰত ১৪ শতাংস বোনাছ দিয়াৰ লিখিত প্ৰতিশ্ৰুতি দিছিল। কিন্তু কালি সেই সময়সীমা পাৰ হোৱাত আজি কিছু সংখ্যক শ্ৰমিকে সমীৰ ৰয় আৰু সুধীৰ ৰয়ক সাক্ষাৎ কৰে। আলোচনাৰ মাজত দুই পক্ষৰ মাজত কথাৰ কটাকটি হৈ ক্ৰমে হতাহতিৰ ৰূপ লয়। পৰিস্থিতিটোৰ বিষয়ে তৎক্ষণাত নুমলীগড় আৰক্ষীলৈ খবৰ দিয়া হয়। অলপ পিছতে নুমলীগড় আৰক্ষী আহি উপস্থিত হয় আৰু আৰক্ষী বিষয়াৰ উপস্থিতিতে মালিকদ্বয়ে শ্ৰমিকসকলৰ ওপৰত গুলী চলায়। এই গুলীচলনাত দহজনকৈ লোক আহত হয়। আহতসকলৰ ভিতৰত দুজনৰ অৱস্থা সংকটজনক। দুয়োজনকে যোৰহাট মেডিকেল কলেজ হস্পিটেললৈ নিয়া হৈছে। আনসকল আহতক চহিদ কুশল কোঁৱৰ অসামৰিক চিকিৎসালয়লৈ নিয়া হৈছে। ঘটনাৰ পিছত দুহেজাৰতকৈও অধিক শ্ৰমিক বাগিচাৰ কাৰ্য্যালয়ৰ সন্মুখত গোট খায় আৰু কাৰ্য্যালয় ঘেৰাও কৰে। তেওঁলোকে মালিক দুজনক তেওঁলোকক গতাই দিবলৈ দাবী জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
